**КЫРГЫЗСТАНДЫН БИЛИМ БЕРҮҮСҮНҮН МАКСАТЫ:**

**ГЛОБАЛДЫК КООМЧУЛУКТА ЗАМАНБАП, АТААНДАШУУГА ЖӨНДӨМДҮҮ АДАМДЫ ТАБИЯЛОО ЖАНА КАЛЫПТАНДЫРУУ**

*«Биздин ийгилигибиздин эң чоң ачкычы – бул биздин адам ресурстары. Көлөмдүү жана узак мөөнөттүү пайда алып келе турган эң жакшы инвестиция - бул элибиздин өнүгүүсүнө, билим берүүгө, саламаттыкты сактоого жана маданиятка жумшалган инвестиция”.*

***«Бардык мамлекеттик башкаруунун эң негизги басымы жана багыты элибизге, өзгөчө, балдарыбызга көңүл буруу болушу керек. Балдар билимдүү, дени сак болуп жетилүүсү зарыл. Алар 21-кылымдын ортосунда эң жогорку сапаттагы билими жана көндүмү аркылуу өзүн ишенимдүү сезип, дүйнөлүк коомчулукта теңтуштарынын ийгиликтүү атаандашы болуулары керек****. Бул – саясий көз караштагы, социалдык, маданий, аймактык жана диний айырмачылыктарга карабастан, баарыбызды бириктире турган* ***улуттук максат****».*

*«Бул милдетти ишке ашыруу –* ***кыргызстандыктардын жаңы, күчтүү жана татыктуу муунун тарбиялоо баарыбызды, жалпы элибизди бириктирүүгө тийиш болгон биздин улуттук кыялыбыз жана стратегиялык максатыбыз болушу керек****».*

*КРнын Президенти Садыр Жапаровдун 2022-жылдын 4-апрелинде сүйлөгөн сөзүнөн*

**БИЛИМ БЕРҮҮНҮН НЕГИЗГИ ПРИНЦИПТЕРИ:**

1. Билим алуу Кыргыз Республикасынын ар бир жаранынын негизги укугу.
2. Мамлекет Кыргызстандын ар бир жаранына коопсуз жана сапаттуу билим берүү кызматын көрсөтүүнү жана аны өнүктүрүп, үзгүлтүксүз билим алуу үчүн шарттарды түзүүгө кепилдик берет.
3. Кыргызстандын билими биздин жарандардын эмгек рыногунда атаандаштыкка жөндөмдүүлүгүн камсыздап, экономиканын керектөөлөрүн канааттандырууга тийиш.
4. Кыргызстандын билим берүүсү улуттук маданиятты, достукту, тынчтыкты жана эл аралык кызматташтыкты, мыйзамдарды, өзүнүн жана калктын саламаттыгын сактоону, жаратылышты жана аны коргоону билүү жана урматтоо боюнча негизин түзөт.

**БИЛИМ БЕРҮҮНҮН МАКСАТТАРЫ:**

1. Окуучу окуунун очогунда болуш керек!
2. Мамлекеттик, муниципалдык, жеке билим берүү уюмдарын өнүктүрүү үчүн бирдей шарттарды түзүү.
3. Академиялык эркиндик, билим берүүнүн ордун жана формасын эркин тандоо жана квалификациясын жогорулатуу аркылуу мугалимдердин статусун көтөрүү. Ата-энелердин окутуу процессине көмөк көрсөтүүсү.
4. Мектепке чейинки жана мектептеги билим берүү менен толук камсыз кылуу.
5. Билим берүүнүн мамлекеттик каржылоосунун эффективдүүлүгүн жогорулатуу,

«окуучуну ээрчиген бюджеттик акча» (ваучер) каржылоо системасы киргизүү.

1. Билим берүү кызматтарынын рыногун өнүктүрүү үчүн тоскоолдуктарды жана чектөөлөрдү жокко чыгаруу.
2. Окуучулардын билим сапатын жана мугалимдердин квалификациясынын деңгээлин баалоо системасын киргизүү.